* **Βιέννη – Βουδαπέστη – Βελιγράδι 6 μέρες 14-19/04/23. Οδικώς**

**1η Μέρα | Θεσσαλονίκη – Βουδαπέστη.**

Συγκέντρωση νωρίς το πρωί και άμεση αναχώρηση για τη Βουδαπέστη . Άφιξη στα σύνορα των Ευζώνων, στάση στα αφορολόγητα για τις πιθανές σας αγορές. Διέλευση των Σκοπιανών, Σέρβικων και Ουγγρικών συνόρων και μέσω Νις, Βελιγραδίου και Νόβισαντ φθάνουμε το βράδυ στη Βουδαπέστη. Τακτοποίηση στο ξενοδοχείο.

**2η Μέρα | Βουδαπέστη – Ξενάγηση πόλης –Πρωινό και ξεκινάμε την περιήγηση μας με** τα ωραιότερα κτίρια της Βουδαπέστης που είναι χτισμένα πάνω στις όχθες του Δούναβη, μεταξύ των οποίων το Βασιλικό Ανάκτορο, εκκλησίες, ιστορικά ανάκτορα και το Κοινοβούλιο της Ουγγαρίας. Πεζή περιήγηση: Η συνοικία του Πύργου και η Παλιά Πόλη έχουν πεζοδρομηθεί και επανέκτησαν την αρχική τους γοητεία. Στην περιοχή του λόφου του Πύργου, μπορεί κανείς να θαυμάσει εκτός από το Ανάκτορο των Αψβούργων, το Μουσείο Ιστορίας της Βουδαπέστης, την κρήνη του Ματθία, το Θέατρο του Πύργου, το Ανάκτορο Σάντορ αλλά και την Εθνική Πινακοθήκη Ουγγαρίας, όπου είναι συγκεντρωμένα τα πολυτιμότερα έργα ουγγρικής τέχνης. Περπατώντας την παλιά πόλη της Βούδας, σταθείτε στην οδό των Λόρδων, όπου παλιότερα έμεναν αριστοκράτες και έμποροι. Αξίζει να δείτε την εκκλησία του Αγίου Ματθία, τον ‘’Προμαχώνα των Ψαράδων’’ με τους κωνικούς πύργους και την υπέροχη θέα. Ελεύθερος χρόνος και ακολούθως μετάβαση στην πρωτεύουσα της Αυστρίας. Άφιξη στη Βιέννη και τακτοποίηση στο ξενοδοχείο και ακολούθως πρώτη γνωριμία με την πόλη της Βιέννης, επίσκεψη συνοδεία του αρχηγού μας στην εκκλησιά του Αγίου Στέφανου. Ελεύθερη επιστροφή.

**3η Μέρα | Βιέννη – Πανοραμική Ξενάγηση πόλης -Περιπατητική Ξενάγηση πόλης**

Πρωινό και ξεκινάμε την περιήγηση στην πανέμορφη πρωτεύουσα της Αυστρίας, κατά τη διάρκεια της οποίας θα δούμε τον Πύργο του Δούναβη (ένα από τα σύμβολα της πόλης), το κτίριο του Συλλόγου Φίλων της Μουσικής, όπου λαμβάνει χώρα η διάσημη πρωτοχρονιάτικη συναυλία, την περίφημη λεωφόρο Pινγκ, όπου θα θαυμάσουμε διάσημα έργα αρχιτεκτονικής, όπως το πρώην Υπουργείο Πολέμου, το Μουσείο Εφαρμοσμένων Τεχνών, το Δημοτικό Πάρκο, την περίφημη κρατική Όπερα της Βιέννης, τα δίδυμα Μουσεία, τα χειμερινά ανάκτορα του Χόφμπουργκ (Hofburg), την πύλη του Φραγκίσκου Ιωσήφ, το νεοκλασικό Κοινοβούλιο με την πλούσια διακοσμημένη πρόσοψη και το άγαλμα της θεάς Αθηνάς , το νεογοτθικού ρυθμού Δημαρχείο, το παλατινό Θέατρο, το Πανεπιστήμιο, την διάσημη κεντρική αγορά Νάσμαρκτ, και θα καταλήξουμε στον γοτθικού ρυθμού Καθεδρικό ναό του Αγίου Στεφάνου, στο ιστορικό κέντρο της πόλης κ.ά. Στην συνέχεια ακολουθεί η περιπατητική μας ξενάγηση, η όμορφη βόλτα που θα ξεκινήσει από το Καθεδρικό Ναό του Αγίου Στεφάνου, στο κέντρο της πόλης .Είναι ένα από τα πιο διάσημα αξιοθέατα της Βιέννης και ένα από τα σημαντικότερα αριστουργήματα του ευρωπαϊκού γοτθικού ρυθμού. Η κατασκευή της πρώτης εκκλησίας χρονολογείται από το 1147. Για πολύ καιρό το Stefandom ήταν το ψηλότερο κτίριο στην Ευρώπη - 137 μέτρα. Στη συνέχεια θα επισκεφτούμε τη Στήλη της Πανούκλας είναι ένα μνημειώδες μπαρόκ γλυπτό που χτίστηκε στα τέλη του 17ου αιώνα από μάρμαρο. Είναι ενδιαφέρον ότι η στήλη είναι αφιερωμένη στην Αγία Τριάδα και όχι στην Παναγία. Θα συνεχίσουμε στο πεζόδρομο με τα εντυπωσιακά καφέ και επώνυμα καταστήματα μόδας για να καταλήξουμε στο ανάκτορο Hofburg είναι ένα από τα σύμβολα του αυτοκρατορικού παρελθόντος της Βιέννης. Ένα τεράστιο πολυτελές παλάτι, που ήταν η χειμερινή κατοικία των Αψβούργων. Στο Μεσαίωνα υπήρχε κάστρο, από το οποίο σώζεται ένα μικρό παρεκκλήσι. Το Hofburg επεκτάθηκε σε μια υπέροχη κατοικία όταν η Βιέννη έγινε η πρωτεύουσα της Αυστροουγγαρίας. Επί του παρόντος, μπορείτε να βρείτε σχεδόν οποιοδήποτε αρχιτεκτονικό στυλ εδώ - από γοτθικό έως αρτ νουβό. Και στις αίθουσές του υπάρχει μια εθνική βιβλιοθήκη, ένα θησαυροφυλάκιο, ένα μουσείο μουσικών οργάνων, όπλων και εθνογραφίας και η περίφημη «ισπανική σχολή ιππασίας». Στη συνέχεια Θα επισκεφτούμε επίσης Το ρολόι άγκυρας (άγκυρα) που βρίσκεται στην παλαιότερη πλατεία της Βιέννης τη "Hoher Markt" και αντιπροσωπεύει το στυλ Art Nouveau. Ανάμεσά τους ο μεσαιωνικός στιχουργός Walther von der Vogelweid, η αυτοκράτειρα Μαρία Θηρεσία και ο πρίγκιπας Ευγένιος της Σαβοΐας. Κάθε μέρα ακριβώς το μεσημέρι το ρολόι «χτυπά» μια μικρή παράσταση, συνοδεία μουσικών διαφορετικών εποχών. Εντυπωσιακή είναι και η τεράστια πλατεία του παλατιού - Heldenplatz (Πλατεία Ηρώων). Τα έφιππα αγάλματα του Αρχιδούκα Καρόλου, που κέρδισε τη μάχη του Άσπερν ενάντια στα στρατεύματα του Ναπολέοντα (1809) και του πρίγκιπα Ευγένιου της Σαβοΐας, που νίκησε τους Τούρκους, μαρτυρούν το ένδοξο παρελθόν της Αυστρίας. Η Πλατεία Ηρώων δεν είναι απλώς μια τεράστια πλατεία στο κέντρο της αυστριακής πρωτεύουσας, είναι ένα από τα σύμβολα μιας ένδοξης ιστορίας. Στη συνέχεια θα περάσουμε από την Εβραική συνοικία με κυριότερα αξιοθέατα, το Εβραϊκό Μουσείο, το Ναός της Πόλης, το Μουσείο της Οικίας Misrachi, τη Σκάλα Theodor Herzl και την Εκκλησία Karmeliter. Τέλος Θα επισκεφτούμε τη παλιά ελληνική συνοικία στο κέντρο της πόλης με τον ναό του Αγίου Γεωργίου, της Αγίας Τριάδας και τα όμορφα εστιατόρια της περιοχής για καλό φαγητό, εκεί όπου σύχναζαν οι Έλληνες έμποροι τον 19ο αιώνα. Στον ελεύθερο χρόνο που ακολουθεί σας προτείνουμε να επισκεφτείτε κάποιο από τα ιστορικά καφέ όπως το Central ή να απολαύσετε μια βόλτα με εντυπωσιακές άμαξες με άλογα που σας περιμένουν δίπλα στον Καθεδρικό του Αγίου Στεφάνου. Επιστροφή στο ξενοδοχείο μας.

**4η Μέρα | Βιέννη- Σάλτσμπουργκ**

Πρωινό και αναχώρηση για το Σάλτσμπουργκ που το όνομά του σημαίνει ‘’ Κάστρο του αλατιού ΄΄ θα απολαύσουμε περιπατητική ξενάγηση στην ωραιότερη ¨μικρή¨ πόλη της Αυστρίας. Θα δούμε το παλάτι Μιραμπέλ με τους υπέροχους κήπους του, τον υπέροχο Καθεδρικό ναό, το αβαείο του Αγίου Πέτρου, την μικρή όπερα, το σπίτι – μουσείο του Μότσαρτ και φυσικά την οδό Γκετράιντε-γκάσσε , με τα καλοδιατηρημένα αρχοντικά, τον Πύργο Γκλόκενσπιλ με τις 35 καμπάνες, όπως επίσης καθολικές εκκλησίες απαράμιλλης ομορφιάς, το ποτάμι Ζάλτσαχ με τα κομψά του γεφύρια, το κάστρο, τις κατακόμβες, τον παραδοσιακό νερόμυλο με το φούρνο του, ηγεμονικές και επισκοπικές κατοικίες, κτίρια μουσικών θεσμών, αφιερώσεις στον αυστριακό διευθυντή ορχήστρας Χέρμπερτ φον Κάραγιαν (1908-1989), πλατείες με πάγκους και παζάρια κ.ά. Στη συνέχεια ελεύθεροι στο ιστορικό κέντρο με τα δεκάδες καφέ και εστιατόρια. Σας προτείνουμε να ανεβείτε στο Κάστρο του «Αλατιού», όπως λέγεται στα γερμανικά, απ’ όπου θα έχετε μία υπέροχη πανοραμική θέα της πόλης. Επιστροφή στο ξενοδοχείο μας.

**5η Μέρα | Βιέννη- Δάση Μάγιερλινγκ- Βελιγράδι.**

Πρωινό και αναχώρηση για τα περίχωρα της Βιέννης, το περίφημο Βιεννέζικο Δάσος. Εκεί, στην τοποθεσία Μάγιερλινγκ, θα δούμε το άλλοτε κυνηγετικό περίπτερο των Αψβούργων, γνωστό από τη θλιβερή ιστορία της αυτοκτονίας του πρίγκιπα Ροδόλφου, τελευταίου διάδοχου του Θρόνου και της Mαρίας Bετσέρα. Κατόπιν, θα επισκεφθούμε το μοναστήρι του Xαϊλιγκενκρόιτς. Στη συνέχεια θα αναχωρήσουμε για το Βελιγράδι. Άφιξη και τακτοποίηση στο ξενοδοχείο μας. Το βράδυ θα ακολουθήσει μια πρώτη γνωριμία με την πόλη πάντα με την συνοδεία του αρχηγού μας.

**6η Μέρα | Βελιγράδι – Περιήγηση πόλης-Θεσσαλονίκη**

Πρωινό και θα ξεκινήσουμε την περιήγηση μας στην πόλη. Θα επισκεφτούμε τον Άγιο Σάββα, το Κοινοβούλιο, το Δημαρχείο, το Εθνικό Μουσείο, το Εθνικό Θέατρο, τον ιστορικό Σιδηροδρομικό Σταθμό αλλά και τα κατεστραμμένα, ακόμη, κτίρια από τους νατοϊκούς βομβαρδισμούς. Τέλος θα επισκεφτούμε Kalemegdan, το φρούριο – κάστρο της πόλης και τη φυλακή Νεμπόισα εκεί όπου φυλακίστηκε ο οραματιστής των ενωμένων Βαλκανίων Ρήγας Φεραίος. Στη συνέχεια ελεύθερος χρόνος στον μεγάλο κοσμοπολίτικο πεζόδρομο της οδού Κνεζ Μιχαήλοβα και ακολούθως αναχώρηση για τη Θεσσαλονίκη με ενδιάμεσες στάσεις στο δρόμο. Άφιξη το βράδυ στην πόλη μας.

|  |  |  |  |  |  |  |
| --- | --- | --- | --- | --- | --- | --- |
| **Βιέννη - Βουδαπέστη - Βελιγράδι 6 μέρες** | | | | **Αναχώρηση: 14/04 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Βουδαπέστη: Expo Congress | 4\* | Πρωινό | Early booking τιμή: 349€ (πρώτες 20 θέσεις) Κανονική τιμή: 379€ | Early booking τιμή: 255€ (πρώτες 20 θέσεις) Κανονική τιμή: 275€ | 256€ |  |
| Βιέννη: Ananas | 4\* | Πρωινό |
| Βελιγράδι: Elegance | 3 | Πρωινό |
| **Στη τιμή περιλαμβάνονται:** Πέντε (5) διανυκτερεύσεις σε ξενοδοχεία 4\*. Πρωινό καθημερινά στον χώρο του ξενοδοχείου. Ασφάλεια αστικής ευθύνης. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας. **Δεν περιλαμβάνονται:** Δημοτικοί φόροι: 20€. Προαιρετικό By night και κρουαζιέρα στον Δούναβη: 20€. Προαιρετική εκδρομή στο Σάλτσμπουργκ: 60€ Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. | | | | | | |
|